
ŠAKIŲ RAJONO SAVIVALDYBĖS ADMINISTRACIJOS VYRIAUSIOJO SPECIALISTO PAREIGYBĖS APRAŠYMAS
  
I. PAREIGYBĖS CHARAKTERISTIKA
1. Vyriausiasis specialistas yra karjeros valstybės tarnautojas.
2. Pareigybės lygis – A.
3. Pareigybės kategorija – 10.
II. PASKIRTIS
4. Vyriausiojo specialisto pareigybė reikalinga civilinės saugos priemonėms planuoti rajone, parengti visuomenę ekstremalioms situacijoms.
III. VEIKLOS SRITIS
5. Šiais pareigas einantis valstybės tarnautojas vykdo funkcijas specialiojoje veiklos srityje – civilinės saugos, radiacinės saugos administravimo funkcija.
IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
6. Valstybės tarnautojas, einantis šias pareigas, turi atitikti šiuos specialius reikalavimus:
6.1. turėti aukštąjį universitetinį arba jam prilygintą išsilavinimą;
6.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais civilinės saugos klausimus.
6.3. mokėti valdyti, kaupti, sisteminti, apibendrinti informaciją ir rengti išvadas.
6.4. savarankiškai planuoti ir organizuoti civilinės saugos veiklą.
6.5.  žinoti raštvedybos taisykles, teisės aktų rengimo tvarką.
6.6. dirbti su programomis MS Word, MS Excel, MS Outlook, Internet Explorer.
[bookmark: _GoBack]            6.7. turės atitikti teisės aktuose nustatytus reikalavimus, būtinus išduodant asmens patikimumo pažymėjimą, leidimą dirbti ar susipažinti su įslaptinta informacija, žymima slaptumo žyma „Slaptai“.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

7. Šias pareigas einantis valstybės tarnautojas vykdo valstybines (perduotas savivaldybei) civilinės saugos funkcijas:
7.1. atlieka galimų pavojų ir ekstremaliųjų situacijų rizikos analizę, organizuoja savivaldybės ekstremaliųjų situacijų valdymo plano rengimą, viešąjį svarstymą ir, suderinęs su Priešgaisrinės apsaugos ir gelbėjimo departamentui pavaldžia įstaiga, teikia tvirtinti rajono savivaldybės administracijos direktoriui;
7.2. organizuoja savivaldybės ekstremalių situacijų komisijos ir savivaldybės ekstremaliųjų situacijų operacijų centro sudarymą rengia nuostatų projektus ir administracijos direktoriui teikia juos tvirtinti;
7.3. Vyriausybės nustatyta tvarka organizuoja savivaldybės lygio civilinės saugos pratybas;
7.4. gresiant ar susidarius ekstremaliajai situacijai,  kartu su civilinės saugos sistemos pajėgomis organizuoja gelbėjimo, paieškos ir neatidėliotinus darbus ir telkia visas savivaldybėje esančias civilinės saugos sistemos pajėgas gresiančioms ar susidariusioms ekstremaliosioms situacijoms likviduoti ir jų padariniams šalinti, gyventojams kolektyvinės apsaugos statiniuose apsaugoti, jiems evakuoti;
7.5. organizuoja rajono savivaldybės gyventojų švietimą civilinės saugos klausimais;
7.6.  Vyriausybės nustatyta tvarka, nustato kolektyvinės apsaugos statinių poreikį;
7.7. kontroliuoja, kaip ūkio subjektuose ir kitose įstaigose vykdomi civilinės saugos sistemos uždaviniai, laikomasi Civilinės saugos įstatymo ir kitų civilinę saugą reglamentuojančių teisės aktų reikalavimų;
7.8.  kartu su civilinės saugos sistemos pajėgomis organizuoja sanitarinį švarinimą ir kitas radiacinio, cheminio ir biologinio kenksmingumo pašalinimo priemones susidarius ekstremaliosioms situacijoms;
7.9. organizuoja tarpusavio pagalbos planų su gretimomis savivaldybėmis sudarymą, tikslinimą;
7.10. teikia rajono savivaldybės administracijos direktoriui pasiūlymus dėl  prašymų gretimos (gretimų) savivaldybės (savivaldybių) pagalbos gyventojams evakuoti, gelbėjimo, paieškos ir neatidėliotiniems darbams atlikti, ekstremaliajam įvykiui ar ekstremaliosioms situacijoms likviduoti ir jų padariniams šalinti, kai savivaldybėje esančių civilinės saugos sistemos pajėgų ir materialinių išteklių nepakanka;
7.11. pagal kompetenciją rengia įsakymus civilinės saugos klausimais ir teikia juos tvirtinti administracijos direktoriui;
7.12. renka iš  savivaldybėje esančių civilinės saugos sistemos subjektų, gyventojų duomenis, reikalingus civilinės saugos uždaviniams vykdyti, ir Priešgaisrinės apsaugos ir gelbėjimo departamento direktoriaus nustatyta tvarka kaupia, tvarko ir teikia juos Priešgaisrinės apsaugos ir gelbėjimo departamentui;
7.13. organizuoja gyventojų, valstybės ir savivaldybių institucijų ir įstaigų, kitų įstaigų ir ūkio subjektų perspėjimą ir informavimą apie gresiančią ar susidariusią ekstremaliąją situaciją, galimus ekstremaliosios situacijos padarinius ir priemones jiems pašalinti ir apsisaugojimo nuo ekstremaliosios situacijos būdus;
7.14. organizuoja ekstremaliųjų įvykių ir ekstremaliųjų situacijų metu nutrauktų komunalinių paslaugų teikimo atnaujinimą;
7.15. organizuoja pagalbos teikimą nukentėjusiesiems ekstremaliųjų įvykių ir   ekstremaliųjų situacijų metu;
7.16. organizuoja savivaldybės administracijos valstybės tarnautojų ir darbuotojų civilinės saugos mokymą;
8. Radiacinė sauga (vadovaujantis Radiacinės saugos įstatymo 5 straipsniu):
8.1. Lietuvos Respublikos įstatymų ir kitų teisės aktų nustatyta tvarka pateikia visuomenei informaciją apie branduolines ir radiologines avarijas, radioaktyviųjų medžiagų taršą, galinčias turėti ar turinčias įtakos aplinkos užterštumui, žmonių sveikatai ar gyvybei, ir įgyvendinamas radiacinės saugos priemones;
8.2.  rengia žmonių radiacinės saugos ir branduolinių ir radiologinių avarijų padarinių       likvidavimo planus ir juos įgyvendina branduolinės ir radiologinės avarijų atvejais;
8.3. atlieka kitas su radiacine sauga susijusias funkcijas, kurias nustato kiti įstatymai ir     teisės aktai.
9. Įgyvendina Vyriausybės įstatymus ir nutarimus nereikalaujančius savivaldybės tarybos sprendimo.
10. Savivaldybės teritorijoje organizuoja ir kontroliuoja savivaldybės institucijų sprendimų
įgyvendinimą arba pats juos įgyvendina.
            11. Bendradarbiauja su mobilizacijos sistemos subjektais rengiantis teikti priimančios šalies paramą (toliau – PŠP) ir ją teikiant;
            12. Dalyvauja rengiant ir vykdant mobilizaciją, demobilizaciją, priimančios šalies paramą:
            12.1. organizuoja, koordinuoja ir kontroliuoja institucijos mobilizacijos plano rengimą, mobilizacijos plano vykdymą, valstybinių mobilizacinių ir PŠP teikimo užduočių ir mobilizacinių nurodymų vykdymą;
            12.2. nustato mobilizacinių užsakymų ir (ar) PŠP teikimo sutarčių dalyką, rengia technines specifikacijas, sąlygas ir reikalavimus sutartims sudaryti, teikia išvadas ir siūlymus dėl jų sudarymo, organizuoja konkursus, apklausas ar derybas su ūkio subjektais, rengia sutarčių projektus, kontroliuoja jų vykdymą, atlieka ūkio mobilizacijos subjektų pasirengimo vykdyti sutartinius įsipareigojimus patikrinimus ir kitus sutarčių vykdymo kontrolės ir priežiūros veiksmus;
            12.3. renka, kaupia ir sistemina duomenis ir kitą informaciją, reikalingą institucijos mobilizacijos planui parengti, rengia mobilizacijos plano projektą, vadovo įsakymų, kitų teisės aktų ir dokumentų pasirengimo mobilizacijai ir jos vykdymo klausimais projektus, teikia siūlymus dėl valstybinių mobilizacinių užduočių, mobilizacijos planų ir mobilizacinių nurodymų dėl mobilizacijos vykdymo, nustato prekių, paslaugų ir darbų poreikį, skirtą institucijos funkcijoms, paskelbus mobilizaciją, atlikti, konsultuoja suinteresuotus asmenis mobilizacijos klausimais;
            12.4. organizuoja civilinio mobilizacinio personalo rezervo sudarymą, sudėties keitimą, jame esančių duomenų tvarkymą, į šį rezervą įrašomų asmenų supažindinimą su jų teisėmis ir pareigomis, mobilizacinio ir PŠP mokymo planų rengimą, į civilinio mobilizacinio personalo rezervo įrašytų asmenų dalyvavimą mobilizacinio ir (ar) PŠP mokymo reginiuose, jo panaudojimą;
            12.5. rengia civilinio mobilizacinio personalo rezervo sąrašus, supažindina į šį rezervą įtrauktus asmenis su jų teisėmis ir pareigomis, tvarko jame įrašytų asmenų duomenis;
            12.6. pagal institucijos kompetenciją sudaro transporto priemonių, kito kilnojamojo ar nekilnojamojo turto, ginklų, šaudmenų, sprogmenų, nuodingųjų ir psichiką veikiančių (narkotinių, psichotropinių) medžiagų ir radioaktyviųjų medžiagų rekvizicijos ir (ar) laikinojo paėmimo sąrašus, atlieka rekvizicijos ir (ar) laikinojo paėmimo organizavimo, vykdymo, rekvizuoto ir (ar) laikinai paimto turto perdavimo, priėmimo, saugojimo, laikinai paimto turto grąžinimo ir atlyginimo už rekvizuotą ir (ar) laikinai paimtą turtą, valstybės rezervo panaudojimo, privalomųjų darbų mobilizacijos metu organizavimo veiksmus;
            12.7. renka ir administruoja duomenis ir kitą informaciją pagal institucijos kompetenciją, reikalingą Lietuvos Respublikos PŠP galimybių katalogui parengti, rengia vadovo įsakymų, kitų teisės aktų ir dokumentų pasirengimo PŠP teikti ir jos teikimo klausimais projektus teikia siūlymus dėl PŠP teikimo užduočių ir mobilizacinių nurodymų dėl PŠP vykdymo, nustato PŠP reikalingų prekių, paslaugų ir darbų poreikį, konsultuoja suinteresuotus asmenis PŠP klausimais;
            12.8. dalyvauja organizuojant ir vykdant mobilizacinio ar PŠP mokymo renginius institucijoje ar jos padaliniuose, rengia mobilizacijos ir (ar) PŠP mokymo planus, tvarko informaciją, susijusią su mobilizaciniu ar PŠP mokymu;
            12.9. rengia lėšų panaudojimo ataskaitas, aiškinamuosius raštus, siūlymus ir kitus dokumentus, susijusius su lėšų skyrimu ir panaudojimu mobilizacijos ir (ar) PŠP funkcijoms vykdyti.
            13. Atsako už rajono savivaldybės administracijos mobilizacijos valdymo grupės (toliau – MVG) narių patikimumą:
            13.1. organizuoja leidimų dirbti ar susipažinti su  įslaptinta informacija išdavimą, tvarko jų apskaitą;
            13.2. užtikrina, kad su įslaptinta informacija susipažintų tik leidimus turintys asmenys ir būtų griežtai laikomasi  principo „Būtina žinoti";
             13.3. užtikrina, kad įslaptintos informacijos, su kuria  asmuo dirba ar susipažįsta, žyma nebūtų aukštesnė už nurodytą  šiam asmeniui suteiktame leidime;
             13.4. kontroliuoja, kad teisės aktų, reglamentuojančių įslaptintos informacijos apsaugą, reikalavimus vykdytų visi asmenys, dirbantys ar susipažįstantys su įslaptinta informacija;
             13.5. informuoti kandidatūrą tikrinančias institucijas apie asmens anketos duomenų, galinčių turėti įtakos leidimo išdavimui ar panaikinimui, pasikeitimą;
             13.6. likus 6 mėnesiams iki leidimo dirbti ar susipažinti su valstybės paslaptį sudarančia informacija arba asmens patikimumo pažymėjimo galiojimo  termino pabaigos, organizuoja  kartotinį kandidatūros tikrinimą;
             13.7. paima iš asmenų, kuriems išduodami leidimai dirbti ar susipažinti su įslaptinta informacija, nustatyto  pavyzdžio rašytinius pasižadėjimus saugoti įslaptintą informaciją;
             13.8. pasirašytinai supažindina asmenis su detaliu įslaptintos informacijos, susijusios su paslapčių subjekto veikla, sąrašu;
            13.9. kartą per kalendorinius metus informuoja asmenis, kuriems patikėta įslaptinta informacija, apie  įstatymų nustatytą atsakomybę už neteisėtą disponavimą įslaptinta informacija, įslaptintos informacijos atskleidimą, praradimą, pagrobimą ar kitokį neteisėtą įgijimą;
            13.10. kartą per kalendorinius metus asmenis, kurių darbas susijęs su įslaptintos informacijos naudojimu ar apsauga, pasirašytinai supažindina su įslaptintos informacijos apsaugą reglamentuojančių teisės aktų reikalavimais.
            14. Naudoja gyventojų ir civilinės saugos sistemą, subjektų perspėjimui ir informavimui dėl savivaldybės lygiu gresiančių ar susidariusių ekstremaliųjų situacijų.
15. Vykdo rajono savivaldybės administracijos direktoriaus nenuolatinio pobūdžio pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
 
16. Šias pareigas einantis valstybės tarnautojas tiesiogiai pavaldus rajono savivaldybės administracijos direktoriui.

